જેમ્સ બોન્ડની ફિલ્મોના દર્શકો એનાં અવનવાં કારનામાં જોવા આવે છે, કોઈ ડ્રામા મૂવિ માટે નહીં. વાતોનાં વડાંને બદલે બોન્ડ કંઇક કરીને બતાવે તે જોવામાં દર્શકોને વધારે રસ હોય છે. એટલે દર થોડી વારે બોન્ડ પાસે આપણને અશક્ય લાગે તેવું કામ કરાવવું અત્યંત જરૂરી છે. જેમ્સ બોન્ડ સખત મગજ લગાવીને કેસ સોલ્વ પણ કરતો હોવો જોઇએ, એ માત્ર કોઈ જસ્ટ અનધર શાર્પ શૂટર નથી. ગમે તે હોય, પરંતુ ડિરેક્ટર સૅમ મેન્ડિસ અહીં જેમ્સ બોન્ડને એક પર્ફેક્ટ લાર્જર ધેન લાઇફ સ્પાય તરીકે પ્રેઝન્ટ કરવામાં તદ્દન નિષ્ફળ ગયા છે. અહીં જેમ્સ બોન્ડ મેક્સિકો, લંડન, રોમ, મોરોક્કો વગેરે દેશોમાં ઉડાઉડ કરે છે, પરંતુ ખાસ કશી હરકત થતી નથી. આ ફિલ્મને ખરેખર ક્યાંય વધારે ક્રિસ્પ એડિટિંગની જરૂર હતી.